
ЧӐВАШ РЕСПУБЛИКИН

САККУНӖ

ЧӐВАШ РЕСПУБЛИКИН

"ЧӐВАШ РЕСПУБЛИКИНЧЕ БЮДЖЕТ ПРАВИН ХУТШӐНӐВӖСЕНЕ ЙӖРКЕЛЕССИ ҪИНЧЕН" 
САККУННЕ ТАТА ЧӐВАШ РЕСПУБЛИКИН 

"ЧӐВАШ РЕСПУБЛИКИН МИНИСТРСЕН КАБИНЕЧӖ

ҪИНЧЕН" САККУНӖН 14 СТАТЙИНЕ 
УЛШӐНУСЕМ КӖРТЕССИ ҪИНЧЕН
Чӑваш Республикин Патшалӑх Канашӗ

2015 ҫулхи раштав уйӑхӗн 24-мӗшӗнче

йышӑннӑ

1 статья

Чӑваш Республикин "Чӑваш Республикинче бюджет правин хутшӑ​нӑвӗсене йӗркелесси ҫинчен" 2001 ҫулхи утӑ уйӑхӗн 23-мӗшӗнчи 36 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2001, 43 №; 2003, 54 №; 2005, 64 №; 2006, 68, 71, 72 №-сем; 2007, 74 №; 2008, 76 №; 2009, 80, 82 №-сем; 2010, 85, 87 №-сем; 2011, 89, 91 №-сем; 2012, 92 (I том), 93, 95 №-сем; Чӑваш Рес​публикин Саккунӗсен пуххи, 2012, 11, 12 №-сем; 2013, 6, 7, 10 №-сем; 2014, 5, 11, 12 №-сем; 2015, 6 №; "Республика" хаҫат, 2015, юпа уйӑхӗн 8-мӗшӗ, юпа уйӑ​хӗн 14-мӗшӗ) 32 статйине ҫакӑн пек ҫырса хурас:
"32 статья. Патшалӑх йышӑнӑвӗсене пурнӑҫламалли право
1. Чӑваш Республикин патшалӑхӑн шалти тата тулашри йышӑнӑвӗ-
сене Чӑваш Республикин черетлӗ финанс ҫулӗнчи тата планпа пӑхнӑ тап​хӑрти республика бюджечӗ ҫинчен калакан Чӑваш Республикин саккунӗпе ҫирӗплетнӗ Чӑваш Республикин патшалӑхӑн шалти тата тулашри йышӑ​нӑвӗсен программисемпе ки​лӗшӳллӗн пурнӑҫлаҫҫӗ. 

2. Раҫҫей Федерацийӗн Бюджет кодексӗпе тата ҫак Саккунпа килӗ​шӳллӗн Чӑваш Республики ячӗпе Чӑваш Республикин патшалӑхӑн шалти йышӑнӑвӗсене пурнӑҫлама ҫаксен право пур:
Чӑваш Республикин Министрсен Кабинечӗн – Чӑваш Республикин республика бюджетне Раҫҫей Федерацийӗн Бюджет кодексӗн положени​йӗсемпе килӗшӳллӗн Раҫҫей Федерацийӗн бюджет тытӑмӗнчи ытти бюджетсенчен (Чӑ​ваш Республикин республика бюджечӗн счечӗсем ҫинче юлнӑ укҫа-тенкӗ юлаш​кийӗсене тултарма илекен бюджет кредичӗсемсӗр пуҫне), тӗнчери финанс орга​низацийӗсенчен илекен кредитсем евӗр;
Чӑваш Республикин Финанc министерствин – Чӑваш Республики ячӗпе патшалӑхӑн хаклӑ хучӗсене кӑларса пурнӑҫлакан патшалӑх заемӗсем евӗр, Раҫҫей Федерацийӗн Бюджет кодексӗн положенийӗсемпе килӗ​шӳллӗн Чӑваш Республикин республика бюджетне кредит организацийӗсенчен кредитсем, ҫа​вӑн пекех Чӑваш Республикин республика бюджечӗн счечӗсем ҫинче юлнӑ ук​ҫа-тенкӗ юлашкийӗсене тултарма илекен бюджет кредичӗсем евӗр. 
3. Раҫҫей Федерацийӗн Бюджет кодексӗпе тата ҫак Саккунпа килӗ​шӳллӗн Чӑваш Республикин Министрсен Кабинечӗн Чӑваш Республики ячӗпе Чӑваш Республикин патшалӑхӑн тулашри йышӑнӑвӗсене пурнӑҫлама право пур.".

2 статья
Чӑваш Республикин "Чӑваш Республикинче бюджет правин хутшӑ​нӑвӗсене йӗркелесси ҫинчен" 2001 ҫулхи утӑ уйӑхӗн 23-мӗшӗнчи 36 №-лӗ саккунӗн 41 статйи вӑйра тӑрассине 2016 ҫулхи кӑрлач уйӑхӗн 1-мӗшӗччен чарса лартас.

3 статья
1. Ҫапла палӑртас: Чӑваш Республикин бюджет тата автономлӑ учрежденийӗсене Раҫҫей Федерацийӗн Бюджет кодексӗн 781 статйин 1-мӗш пункчӗн пӗрремӗш абзацӗпе килӗшӳллӗн патшалӑх памалли пулӑшу ӗҫӗсен (пурнӑҫла​малли ӗҫсен) патшалӑх заданине укҫа-тенкӗпе тивӗҫтерме уйӑрса панӑ, патша​лӑх заданийӗпе ҫирӗплетнӗ патшалӑх памалли пулӑшу ӗҫӗсен (пурнӑҫламалли ӗҫсен) калӑпӑшне палӑртакан кӑтартусене пурнӑҫламаннине пула иртсе пыракан финанс ҫулӗн кӑрлач уйӑхӗн 1-мӗшӗ тӗлне усӑ курмасӑр юлнӑ субсидисен юлаш​кийӗсене иртсе пыракан ҫулӑн пӗрремӗш 15 ӗҫ кунӗ хушшинче Чӑваш Республикин республика бюджечӗн тупӑшне (вӗсене маларах ҫавӑнтан уйӑрса панӑ пулнӑ) асӑннӑ учреждени патшалӑх заданине пурнӑҫлайман кӑтартусене тӳр килекен калӑпӑшпа каялла тавӑрса памалла.

2. Ҫапла палӑртас: 2016 ҫулта Чӑваш Республикин республика бюджечӗн (Чӑваш Республикин бюджет тулашӗнчи патшалӑх территори фончӗн бюджечӗн) укҫи-тенкине илсе тӑракана асӑннӑ ҫул валли бюджет обязательствисен лимичӗсене пӗлтерсе хуманнине пула ун пуҫарӑвӗпе договорсене (килӗшӳсене) (вӗсем тӑрӑх маларах пӗлтерсе хунӑ бюджет обязательствисен лимичӗсемпе килӗшӳллӗн Чӑваш Республикин республика бюджечӗн (Чӑваш Республикин бюджет тулашӗнчи патшалӑх территори фончӗн бюджечӗн) укҫи-тенкине илсе тӑраканӗ 2017 ҫулта тӳлесе татма обяза​тельствӑсем илнӗ) пӑрахӑҫламаҫҫӗ.
4 статья
Чӑваш Республикин "Чӑваш Республикин Министрсен Кабинечӗ ҫинчен" 2002 ҫулхи ака уйӑхӗн 30-мӗшӗнчи 13 №-лӗ саккунне (Чӑваш Республикин Пат​шалӑх Канашӗн ведомоҫӗсем, 2002, 49 №; 2005, 62 №; 2006, 71 №; 2007, 73 №; 2008, 75 №; 2009, 80 №; 2011, 88, 91 №-сем; 2012, 
92 (I том), 95 №-сем; "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 3, 5, 7 №-сем; 2014, 3, 6, 
12 №-сем; 2015, 5 №) ҫакӑн пек улшӑнусем кӗртес:

16-мӗш пункта ҫакӑн пек ҫырса хурас: 

"16) Чӑваш Республикин патшалӑхӑн шалти йышӑнӑвӗсене Чӑваш Республики ячӗпе Чӑваш Республикин республика бюджетне Раҫҫей Федерацийӗн Бю​джет кодексӗн положенийӗсемпе килӗшӳллӗн Раҫҫей Федерацийӗн бюджет ты​тӑмӗнчи ытти бюджетсенчен, тӗнчери финанс организацийӗсенчен илекен кредитсем евӗр пурнӑҫлать;";
ҫакӑн пек ҫырса 161-мӗш пункт хушса хурас:

"161) Чӑваш Республики ячӗпе Чӑваш Республикин патшалӑхӑн 
тулашри йышӑнӑвӗсене пурнӑҫлать;".
5 статья

Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

